Ida Fossum Tønnessen

Ida Fossum Tønnessen (født 29. mai 1942 i Bærum) er landskapsarkitekt, kommunal leder, kommunepolitiker (H) og organisasjonskvinne. 

Tønnesen ble uteksaminert som landskapsarkitekt fra Norges landbrukshøgskole i 1967. Hun drev eget konsulentfirma fram til 1978, da hun ble tilsatt som prosjektleder ved boligetatens utbyggingsavdeling i Oslo kommune. I 1985 ble hun direktør for kommunens park- og idrettsvesen. Seinere var hun seniorrådgiver i Byrådsavdelingen for miljø og samferdsel for Groruddalsprosjektet. 

Tønnessen var medlem av bystyret i Oslo fra 1976 til 1985 og av formannskapet fra 1980 til 1985. Hun var vararepresentant til Stortinget fra 1977 til 1985.

Hun har hatt tallrike organisasjonsverv, blant annet i Det norske hageselskap (styreleder), Oslo Byes Vel (styremedlem), Oslo Elveforum (leder).

Referanser

Kilder 
 Hvem er Hvem? 1994, Kunnskapsforlaget 1994
 Presentasjon i tidsskriftet St. Hallvard nr. 2, 2009

Eksterne lenker 
 

Norske landskapsarkitekter
Høyre-politikere i Oslo
Norske embets- og tjenestemenn
Vararepresentanter til Stortinget
Personer fra Bærum kommune